’n Groep atlete wat Afrika die afgelope naweek by die Kontinentale Beker-byeenkoms in Ostrava in die Tsjeggiese Republiek verteenwoordig het, moes Maandagaand op die stoele van ’n restaurant by die Václav Havel-lughawe in Praag probeer slaap, nadat geen verblyf vir hulle gereël is nie.
By dié hotel moes hulle egter hoor dat daar geen kamers vir hulle is nie, wat hulle genoop het om na die lughawe terug te keer.
Nadat hulle ure lank by die KFC gewag het, waar iemand vir hulle kos gekoop en hulle op bankies geslaap het, kon hulle teen 01:00 Dinsdagoggend hul intrek by ’n hotel neem. Dis onduidelik wie vir hulle daar verblyf gereël het.
Atlete wag in die ontvangsarea van die hotel in Praag waar hulle gedink het vir hulle verblyf gereël is. Hulle is later gevra om die hotel te verlaat omdat daar nie vir hulle kamers bespreek was nie. Foto: Facebook
Sepeng sê die reis- en verblyfreëlings was die verantwoordelikheid van die CAA, Afrika-atletiek se moederliggaam, en dat hy die atlete daarom nie Maandagaand kon help nie.
“Ons is nie daar nie en CAA moes alles reël, so ek het vir hulle gesê om hul spanbestuurder op te spoor,” sê hy.
Sepeng het wel nuwe vlugreëlings vir ’n handvol atlete gereël toe hul probleme verlede week in Suid-Afrika begin het.
Uiteindelik het net drie Suid-Afrikaners – Caster Semenya, Ruswahl Samaai en Akani Simbine – podiumplekke behaal. Semenya het die 800 m gewen en in die 400 ’n nuwe Suid-Afrikaanse rekord opgestel, Samaai het koning gekraai in die verspring en Simbine was derde in die 100.
Sepeng sê hy het verlede week inderhaas nuwe kaartjies gereël, want “aan die einde van die dag gaan dit oor die atlete”. Hy het bygevoeg dat ASA binnekort met CAA sal vergader oor hoe die Afrika-liggaam ASA sal terugbetaal vir daardie vlugte.